รัฐบาลไทย-ข่าวทำเนียบรัฐบาล-กรมเจ้าท่า ขุดลอกพัฒนาและบำรุงรักษาร่องน้ำในพื้นที่จังหวัดลำปาง หนองคาย และอุดรธานี บรรเทาความเดือดร้อนให้กับประชาชนที่ได้รับผลกระทบจากปัญหาอุทกภัยและภัยแล้ง
วันจันทร์ที่ 13 กุมภาพันธ์ 2566
กรมเจ้าท่า ขุดลอกพัฒนาและบํารุงรักษาร่องน้ําในพื้นที่จังหวัดลําปาง หนองคาย และอุดรธานี บรรเทาความเดือดร้อนให้กับประชาชนที่ได้รับผลกระทบจากปัญหาอุทกภัยและภัยแล้ง
...
กรมเจ้าท่าขุดลอกพัฒนาและบํารุงรักษาร่องน้ําในพื้นที่จังหวัดลําปาง หนองคาย และอุดรธานี บรรเทาความเดือดร้อนให้กับประชาชนที่ได้รับผลกระทบจากปัญหาอุทกภัยและภัยแล้ง
จากนโยบายของรัฐบาลและกระทรวงคมนาคมโดย นายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่ได้มอบหมายให้กรมเจ้าท่า (จท.) ดําเนินการขุดลอก พัฒนา และบํารุงรักษาร่องน้ําทางเรือเดิน เพื่อความสะดวก ปลอดภัย เพิ่มประสิทธิภาพในการเดินเรือ การระบายน้ํา การอุปโภคบริโภค และเพิ่มพื้นที่รับน้ําเพื่อใช้ในภาคการเกษตร
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า กล่าวว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ ควบคุมและกํากับดูแลการดําเนินงานของสํานักพัฒนาและบํารุงรักษาทางน้ําให้เป็นไปตามนโยบายและแผนงานที่กําหนดไว้ เพื่อให้ความช่วยเหลือและบรรเทาความเดือดร้อนให้กับประชาชนที่ได้รับผลกระทบจากปัญหาอุทกภัยและภัยแล้ง เนื่องจากลําน้ําในพื้นที่มีความตื้นเขินจากการสะสมของตะกอนดิน
สํานักงานพัฒนาและบํารุงรักษาทางน้ําที่ 7 และสํานักงานพัฒนาและบํารุงรักษาทางน้ําที่ 8 ได้ขุดลอกลําน้ําในพื้นที่ความรับผิดชอบ โดยมีผลการดําเนินงานดังนี้
สํานักงานพัฒนาและบํารุงรักษาทางน้ําที่ 7 เปิดหน่วยปฏิบัติงานขุดลอกแม่น้ําวัง ตําบลวังใต้ อําเภอวังเหนือ จังหวัดลําปาง โดยใช้รถขุด ชม.11 เป็นเครื่องจักรปฏิบัติงาน ความกว้างก้นร่องน้ํา 20 -40 เมตร ระยะทาง 2,750 เมตร ระดับขุดลอกก้นร่องเท่ากับ 400.15 -401.15 เมตร ปริมาณวัสดุขุดลอกประมาณ 43,000 ลูกบาศก์เมตร เพื่อเพิ่มพื้นที่หน้าตัดของร่องน้ํา เพิ่มพื้นที่การกักเก็บน้ํา สําหรับการอุปโภคบริโภคและการเกษตร รองรับน้ําในฤดูน้ําหลาก ลดปัญหาน้ําท่วมพื้นที่ทางการเกษตร และแก้ไขปัญหาการกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอกประมาณ 950 ครัวเรือน พื้นที่ทางการเกษตรประมาณ 2,650 ไร่
สํานักงานพัฒนาและบํารุงรักษาทางน้ําที่ 8 เปิดหน่วยปฏิบัติงานขุดลอกลําน้ําสวย อําเภอเมือง จังหวัดหนองคาย โดยใช้รถขุดตักดิน ขก.1 เป็นเครื่องจักรปฏิบัติงาน พร้อมด้วยรถขุดตักดินเช่า เพื่อสนับสนุนการขุดลอก ทําการขุดลอกตั้งแต่ กม.160+500 -กม.162+650 ระยะทาง 2,150 เมตร ปริมาณวัสดุขุดลอกประมาณ 55,114.50 ลูกบาศก์เมตร ความกว้างของร่องน้ําตามแผนการขุดลอก 6 -27 เมตร ระดับก้นร่องลึกประมาณ 156 เมตร (จากระดับน้ําทะเลปานกลาง) เพื่อบรรเทาปัญหาความเดือดร้อนให้กับประชาชน เนื่องจากลําน้ําตื้นเขินจากการสะสมตะกอนดิน ส่งผลให้เกิดปัญหาการกักเก็บน้ําเพื่อใช้ประโยชน์ทางการเกษตร และการอุปโภคบริโภคในฤดูแล้งไม่เพียงพอต่อความต้องการ ประชาชนในพื้นที่ได้รับความเดือดร้อนจากปัญหาน้ําท่วมพื้นที่ทางการเกษตรในช่วงฤดูน้ําหลากเป็นประจําทุกปี พืชผลทางการเกษตรได้รับความเสียหาย ผลการดําเนินงาน สามารถขุดลอกได้ระยะทาง 1,250 เมตร ปริมาณวัสดุขุดลอกประมาณ 33,060 ลูกบาศก์เมตร คิดเป็น 59.98%
ทั้งนี้ จท. ได้ดําเนินการขุดลอกลําน้ําสวยครอบคลุมพื้นที่บ้านวังยางเหนือ ตําบลวัดธาตุ อําเภอเมือง จังหวัดหนองคาย และบ้านข่าทุ่งม่วงโนนศรีสมบูรณ์ ตําบลจอมศรี อําเภอเพ็ญ จังหวัดอุดรธานี โดยมีประชาชนประมาณ 1,514 คน พื้นที่ทําการเกษตรประมาณ 2,478 ไร่ ได้รับประโยชน์จากการขุดลอกดังกล่าว